สวัสดีค่ะ ก่อนอื่นต้องบอกว่าเริ่มมีประจำเดือนหรือเลือด เริ่มไหลตั้งแต่ 18 สิงหาค่ะปัจจุบัน 15 ตุลาคม อีก 3 วันครบ 2 เดือน !!! ไม่เคยเป็นแบบนี้มาก่อนค่ะ ปกติจะเป็นประเดือน เดือนละ 1 ครั้ง 3-5 วัน แต่ครั้งนี้มันยาวนานมากค่ะ บางครั้งเหมือนใกล้จะหายเป็นสีน้ำตาลออกนิดๆ บางวันก็หายไป 1 วัน แต่วันถัดมาก็มีกระปริบกระปอย ออกมา จนจะครบ 2 เดือนแล้วค่ะ แต่บางครั้งก็มาเยอะเหมือนเป็นประจำเดือน ปกติ สัก 3-4 วัน แล้วก็จะกระปริบกระปอย วนต่อไปแบบนี้ แย่จังเลย
สวัสดีค่ะ หากมีเลือดออกจากช่องคลอดตั้งแต่ 18 ส.ค.จนถึง 15 ต.ค. ถือว่าเป็นอาการเลือดออกผิดปกติ โดยอาจเกิดจาก1. หากมีเพศสัมพันธ์ อาจเกิดจากภาวะแทรกซ้อนของการตั้งครรภ์ เช่น แท้งคุกคาม แท้งไม่ครบ ครรภ์ไข่ปลาอุก เป็นต้น แต่มักมีอาการปวดท้องน้อยร่วมด้วย2. มีมดลูกอักเสบ แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคของมดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การผลิตฮอร์โมนของรังไข่ผิดปกติ5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น6.การใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆหที่ผ่านมาได้มีเพศสัมพันธ์ แนะนำควรตรวจหาการตั้งครรภ์ดูด้วยค่ะ แต่หากไม่มีเพศสัมพันธ์ แนะนำว่าควรไปพบสูติ-นรีแพทย์เพื่อตรวจหาสาเหตุค่ะ หากตรวจไม่พบโรคต่างๆ แพทย์จะให้ยาปรับฮอร์โมนมาทาน เพื่อให้เลือดหยุดไหล เพราะหากปล่อยให้มีเลือดออกนานดังกล่าว แม้จะมีปริมาณไม่มาก ก็อาจทำให้เกิดภาวะโลหิตจางตามมาได้ค่ะ